[{"text_idx": "#000003", "text": "Diweddariad ar y Strategaeth Anableddau Dysgu"}, {"text_idx": "#000004", "text": "Diolch yn fawr iawn i bawb sydd wedi cyfrannu at y Strategaeth Anabledd Dysgu. Roedd dros 300 o bobl wedi helpu i ysgrifennu\u2019r strategaeth ac roedd gwybodaeth amdani wedi cyrraedd llawer mwy. Mae\u2019r strategaeth nawr yn barod ac yn gwneud ei ffordd drwy\u2019r prosesau cymeradwyo ffurfiol. Mae adroddiadau ymgynghori ar y strategaeth nawr ar ein gwefan a byddwn yn cyhoeddi\u2019r strategaeth yma gynted ag y caiff ei chadarnhau."}, {"text_idx": "#000006", "text": "Strwythurau integredig: Sicrhau bod gwasanaethau iechyd a chymdeithasol yn gweithio gyda\u2019i gilydd yn well i gefnogi pobl ag anableddau dysgu.\nDatblygu\u2019r gweithlu: Sicrhau fod staff yn gwybod sut i gyfathrebu\u2019n well a\u0302 phobl ag anableddau dysgu a newid gwasanaethau fel eu bod yn haws i\u2019w defnyddio. Bydd hyn yn helpu pobl i gael y gofal iechyd sydd ei angen arnynt. Sicrhau fod pobl sydd eisiau cefnogaeth yn Gymraeg yn gallu ei chael heb orfod gofyn.\nComisiynu a chaffael: Gweithio gyda sefydliadau eraill i wneud yn siw\u0302r bod gennym y mathau o dai a\u2019r gefnogaeth y mae pobl eu hangen.\nNewid cymunedol a diwylliant: Gweithio gyda\u2019r gymuned leol i sicrhau bod pobl ag anableddau dysgu yn cael mynediad at lawer o wahanol weithgareddau a chwrdd a\u0302 phobl newydd os ydynt am wneud hynny. Helpu mwy o bobl ag anableddau dysgu i gael swyddi cyflogedig.\nTechnoleg gynorthwyol: Dod o hyd i ffyrdd o ddefnyddio technoleg fel larymau a ffonau symudol i gynorthwyo pobl i fod yn fwy annibynnol."}, {"text_idx": "#000007", "text": "Mae swyddi\u2019r ti\u0302m prosiect yn cael eu hysbysebu ar wefan Sir y Fflint\nCyfleoedd i sefydliad neu gonsortiwm o sefydliadau i werthuso a darparu ro\u0302l \u2018cyfaill beirniadol\u2019 i gefnogi a herio\u2019r prosiect yn cael eu hysbysebu ar wefan Gwerthwch i Gymru\nCyfleoedd i ddarparwyr gyfrannu at y fforwm darparwyr yn cael ei hysbysebu ar ein gwefan."}]